Sneeu, reën vanaand oor dele van Wes-Kaap verwag | Landbou
Die afgelope winter met sneeu op die berge, koue en genoeg re?n later in die seisoen laat graan-, wingerd- en vrugteboere breed glimlag. Die foto is vroeg in Junie in die Swartland geneem. Foto: Amelia Genis
'n Front wat koue en nat weer tot gevolg sal hê, word vanaand in die Wes-Kaap verwag. Volgens 'n waarskuwing van die Suid-Afrikaanse Weerdiens sal dit reënbuie oor die suidwestelike gedeeltes van die provinsie veroorsaak, wat teen Woensdag teen die suidelike kus sal versprei.
Volgens die weerdiens word ligte sneeuval oor die bergagtige gebiede in die suidwestelike gedeeltes van die Wes-Kaap verwag. Die wind sal byna stormsterkte bereik en van Maandag tot Dinsdag teen 'n spoed van 40 km/h tot 60 km/h waai.
Mnr. Anton Bredell, Wes-Kaapse minister van plaaslike regering, omgewingsake en ontwikkelingsbeplanning, sê mense moet hulle voorberei op die tweede koue front wat dié koue front Vrydagoggend sal opgevolg.
"Ons rampbestuurafdelings en munisipale noodpersoneel sal gereed wees om noodgevalle te hanteer. Noodgevalle kan by die provinsiale noodlyn aangemeld word deur 112 te skakel."
Bredell sê die natter weer sal die Wes-Kaap se damvlakke 'n hupstoot gee. Damme in die provinsie is tans 53,7% vol.